|  |  |  |  |  |  |
| --- | --- | --- | --- | --- | --- |
| **Предмет: МАКЕДОНСКИ ЈАЗИК** **И** **ЛИТЕРАТУРА ЗА I ГОДИНА ГО**  **СОУ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | | | | | |
| **Изготвил:**  **Година/клас\_2025/2026 \_\_\_\_\_\_\_\_\_\_\_** | | | | | |
| **содржини  (и поими)** | **стандарди за оценување** | **Датум на реализација** | **сценарио за часот** | **средства** | **следење на напредокот** |
| **Наука за јазикот (**  јазик, систем од знаци, говор, комуникација ─ испраќач, порака, примач; видови комуникација, еднонасочна/заемна, вербална/невербална, сигнална/симболична, знак, симбол, сигнал) | * Ја објаснува важноста на јазикот за комуникација и неговата моќ во однос на другите начини на комуникација. * Ги споредува и толкува особеностите и функциите на јазикот. * Наведува примери за различните видови комуникација. * Демонстрира започнување/вклучување во разговор/комуникација по писмен пат на   стандарден македонски јазик. | 26.8.2025 г.  1 | **Воведна активност (мотивација) – 7 минути**  **Активност: „Што ако не можевме да зборуваме?“**  **Упатуваме почетна инструкција:**  „Замислете дека сте во странска земја, не го зборувате јазикот и немате интернет или преведувач. Како ќе побарате помош?“  Како ќе се изразите?  Дали ќе користите гестикулации, цртежи?  Што ви недостасува најмногу во ваквата комуникација?  На табла е запишано: *знак, сигнал, симбол, јазик, комуникација* – како зборови кои ќе се усвојуваат и ќе се толкува нивното значење.  Дискусијата завршува со заклучок – што е најпотребно за остварување на комуникацијата – јазикот како систем од знаци.  **Главна активност 1 – „Комуникациски круг“ – 15 минути**  **Активност: Модел на комуникација**  **Тек на активноста**   1. Учениците добиваат инструкција да преземат една од следните улоги:    * Испраќач    * Примач   и да подготват   * + „порака“ (хартија со некаква содржина).  1. Испраќачот треба да ја испрати пораката до примачот – но преку одреден канал (зборување, гестикулации, цртање...). 2. Друг ученик глуми „шум“ – му пречи на процесот (на пример, зборува гласно, праќа друга лажна порака). 3. Дискусија: Што се случи? Дали комуникацијата беше успешна или неуспешна? ...   На крајот се очекува заклучок од дискусијата.  **Главна активност 2 – „Видови комуникација – жива станица“ – 15 минути**  **Активност: Работа по групи**  *(Р*азликување **вербална/невербална**, **сигнална/симболична**, **еднонасочна/заемна** комуникација)  **Тек на активноста**   1. Поделба на учениците по групи 2. Секоја група добива ситуација :   Прва група   * + Пример за **невербална комуникација** (игра со мимики)   **Сценарио:**  „Двајца пријатели се среќаваат, но еден од нив не смее да зборува или не е во можност да зборува (нем е). Мора да му каже нешто важно на соговорникот– на пример дека заборавил нешто или дека го бара некој.“  **Задачата е да се** прикаже ситуација **преку невербална комуникација** (гестови, мимики)  Потоа ситуацијата се прикажува вербално( **вербална комуникација** -разговор)  Дискусија: Во што е разликата?  Втора група   * + **Сигнална наспрема симболична** **комуникација** (сообраќаен знак наспрема национално знаме)   **Сценарио:**  „Некој човек стои покрај пат и мавта со црвено знаме. Друг човек држи знаме од својата држава. Која е разликата во однос на употребата на знамето?“  Трета група   * + **Еднонасочна наспрема заемна** **комуникација** (видео објава наспрема дијалог)   **Сценарио:**  „Прво, замислете телевизиски водител кој најавува вести – публиката го слуша, но не комуницира со него. Потоа, замислете дијалог помеѓу двајца другари. Образложете ги комуникациите кои ги прикажувате.   1. Секоја група треба да:    * одигра сценска игра која сами ќе ја осмислат;    * објасни кој вид на комуникација го прикажале;    * објасни зошто е така.   **Завршна активност – извлекување заклучок**  **Активност: Писмено изразување- пишуваме заклучоци- Дали јазикот е супермоќ?**  **Инструкција:**  „Во 3–5 реченици, напиши зошто мислиш дека јазикот е најмоќниот начин на комуникација. Во одговорот користи барем два од следниве зборови: *знак, симбол, комуникација, говор, систем*.“  **Алтернативно (усно):** Учениците може да споделат мислење во круг или преку Jamboard/Padlet ако се користат дигитални алатки.  **Рефлексија**  Се води дискусија по следните прашања:  1) Што правевме денес?,  2) Како се чувстувавте додека работевте на часот?,  3) Што научивте?  4) Како може наученото да го користиме во секојдневниот живот? | -табла  -прибор за работа | * усните одговори на прашања поставени од наставникот или од соученици; * поставување прашања и учеството во дискусиите на часот; * придонес во извлекување на заклучоците. |